**ไฮ-เท็น บอมเบอร์แมน** (อังกฤษ: Hi-Ten Bomberman) เป็นวิดีโอเกมแอ็กชัน-เขาวงกต ที่พัฒนาและเปิดตัวครั้งแรกโดยฮัดสันซอฟต์ในงานซูเปอร์คาราวานเมื่อปี ค.ศ. 1993 ที่ประเทศญี่ปุ่น ซึ่งเป็นแบบผู้เล่นหลายคนเท่านั้นในแฟรนไชส์*บอมเบอร์แมน* ซึ่งมีการสนับสนุนผู้เล่นสูงสุดสิบคนและได้รับการยอมรับอย่างกว้างขวางจากหลาย ๆ คนว่าเป็นเกมแรกที่สร้างขึ้นในเชิงพาณิชย์สำหรับโทรทัศน์ความละเอียดสูงแบบจอกว้าง รวมถึงการได้รับการยกย่องว่าเป็นพื้นฐานสำหรับ*แซทเทิร์นบอมเบอร์แมน* แต่เกมก็ไม่เคยเปิดตัวให้ประชาชนทั่วไป

รูปแบบการเล่น
-------------

ภาพจับหน้าจอของรูปแบบการเล่น
*ไฮ-เท็น บอมเบอร์แมน* เป็นเกมแอ็กชันเขาวงกตแบบผู้เล่นหลายคนเท่านั้นโดยมีลักษณะคล้ายกับเกมอื่น ๆ ในแฟรนไชส์*บอมเบอร์แมน* ซึ่งมีผู้เล่นสูงสุดสิบคน โดยแต่ละคนจะได้รับมอบหมายให้เป็นตัวละครบอมเบอร์แมนที่มีสีต่างกันขึ้นอยู่กับพอร์ตคอนโทรลเลอร์ที่ใช้กับมัลติแทป ในขณะที่ใช้โทรทัศน์ความละเอียดสูงแบบจอกว้างแนวนอนเพื่อแสดงสนามแข่งขันที่กว้างใหญ่ วัตถุประสงค์หลักของเกมนี้คือการเอาชนะคู่ต่อสู้ทุกคนในสนามแข่งขันโดยการวางระเบิด ในขณะที่การทำลายบล็อกในเขาวงกตอาจเปิดเผยไอเท็มที่มีประโยชน์สำหรับผู้เล่นรวมทั้งระเบิดพิเศษ, ระยะลุกเป็นไฟเพิ่มขึ้น และไอเท็มอื่น ๆ

### โหมด

มีโหมดการเล่นห้าแบบให้เลือกที่หน้าจอหลักของเกม ได้แก่ แบตเทิลรอยัล, 2 กลุ่มประจัญบาน, 3 กลุ่มประจัญบาน, 5 กลุ่มประจัญบาน และประจัญบาน 1 ต่อ 9 ซึ่งโหมดแบตเทิลรอยัลตามชื่อหมายถึงเป็นโหมดพิฆาตระหว่างผู้เล่นสิบคนที่บอมเบอร์แมนผู้ยืนหยัดเป็นคนสุดท้ายจะกลายเป็นผู้ชนะ ส่วนโหมด 2 กลุ่มประจัญบานเป็นโหมดผู้เล่นหลายคนที่ทั้งสองทีมประกอบด้วยผู้เล่นห้าคนต่อสู้กันเอง ขณะที่โหมด 3 กลุ่มประจัญบานเป็นโหมดประจัญบานที่มีผู้เล่นเพียงเก้าคนโดยที่สามทีมของสามผู้เล่นจะปะทะกันกับแต่ละทีม และโหมด 5 กลุ่มประจัญบานเป็นโหมดผู้เล่นหลายคนที่ร่วมมือกันซึ่งทีมที่มีผู้เล่นสองคนห้าทีมต่อสู้กันเพื่อเป็นผู้ชนะ ตลอดจนโหมดประจัญบาน 1 ต่อ 9 ซึ่งเป็นโหมดผู้เล่นสิบคนที่ผู้เล่นคนหนึ่งต้องรับมือกับทีมผู้เล่นเก้าคน

ประวัติ
-------

### การพัฒนา

*ไฮ-เท็น บอมเบอร์แมน* คิดขึ้นโดยคาสึฮิโระ โนซาวะ ซึ่งเคยทำงานในหลายเกมของฮัดสันซอฟต์ เช่น *สตาร์โซลเจอร์* และ*เจ.เจ. & เจฟฟ์* เกมดังกล่าวใช้ส่วนผสมของพีซี เอนจิน สองชุดสำหรับฮาร์ดแวร์พื้นฐานและอินพุตคอนโทรลเลอร์พร้อมกับพีซีแบบพีซีบีที่มีชื่อเล่นว่า*ไอเอิร์นแมน* ซึ่งต่อมาได้กลายเป็นพื้นฐานสำหรับพีซี-เอฟเอกซ์ แต่ไม่มีแผนสำหรับการวางจำหน่ายในบ้านบนแพลตฟอร์มที่ได้รับการพิจารณา ซึ่งผลิตระหว่างห้าถึงสิบหน่วย และค่าใช้จ่ายแต่ละหน่วยประมาณ 2,000,000 เยน ในการให้สัมภาษณ์กับ *Gamasutra* อดีตผู้บริหารฮัดสันซอฟต์ ทากาฮาชิ เมจิน กล่าวว่าเหตุผลที่บริษัทได้พัฒนาโครงการเกิดขึ้นเนื่องจากเอ็นเอชเค ต้องการผลักดันตลาดโทรทัศน์ความละเอียดสูงในประเทศญี่ปุ่นเวลานั้น และเนื่องจากอัตราส่วนกว้างยาว 16:9 ทำให้ทีมมีสิบผู้เล่นบนหน้าจอ แต่ต้องเขียนเทคโนโลยีที่กำหนดเองเพื่อทำเช่นนั้น

### การตลาด

*ไฮ-เท็น บอมเบอร์แมน* เปิดตัวครั้งแรกให้แก่ผู้เข้าร่วมงานซูเปอร์คาราวาน ค.ศ. 1993 ที่จัดโดยฮัดสันซอฟต์ และสามารถเล่นได้เป็นครั้งสุดท้ายที่สตูดิโอพาร์กในศูนย์กระจายเสียงแพร่ภาพ เอ็นเอชเค ในเดือนสิงหาคม ค.ศ. 1997 ที่ประเทศญี่ปุ่น ที่ซึ่งพร้อมให้เล่นสำหรับประชาชนทั่วไป เกมนี้ได้รับการยอมรับอย่างกว้างขวางจากนิตยสารวิดีโอเกมและร้านค้าเฉพาะอื่น ๆ ที่เป็นเกมเชิงพาณิชย์เกมแรกที่สร้างขึ้นสำหรับโทรทัศน์ความละเอียดสูงแบบจอกว้าง แม้ว่ามี*โฮมรันคอนเทสต์* ค.ศ. 1988 ของนัมโคก่อนหน้านั้นเมื่อห้าปีก่อน แม้จะได้รับการจัดแสดงเฉพาะในประเทศญี่ปุ่น แต่ฮัดสันซอฟต์ก็มีแผนที่จะจัดแสดงเกมนี้ในภูมิภาคอื่น ๆ ซึ่งไม่เคยประสบความสำเร็จโดยไม่ทราบสาเหตุ

ในปี ค.ศ. 1994 *ไฮ-เท็น บอมเบอร์แมน* เวอร์ชันอัปเดตในชื่อ*ไฮ-เท็น ชาราบอมบ์* ได้เปิดตัวครั้งแรกโดยฮัดสันซอฟต์ต่อผู้เข้าร่วมในงานซูเปอร์คาราวาน ค.ศ. 1994 ซึ่งเพิ่มขนาดของสังเวียนและแนะนำตัวละครที่เลือกได้ ซึ่งส่วนใหญ่มาจากกรรมสิทธิ์อื่น ๆ ของฮัดสัน เช่น *บ็องก์*, *ฟาร์อีสต์ออฟอีเดน*, *ไมลอนส์ซีเครตคาสเซิล* และ*โมโมตาโรเด็นเซ็ตสึ*

การตอบรับและสิ่งสืบทอด
----------------------

ทั้งนิตยสาร*เอตจ์*และ*เนกซ์เจเนอเรชัน*ยกย่อง*ไฮ-เท็น บอมเบอร์แมน* สำหรับรูปแบบการเล่นและความสำเร็จทางเทคโนโลยี เกมดังกล่าวได้รับการยกย่องให้เป็นพื้นฐานสำหรับ*แซทเทิร์นบอมเบอร์แมน* ครั้นในปี ค.ศ. 2019 ทากาฮาชิ เมจิน ได้พบดิสก์หลายแผ่นที่มีข้อมูลของเกม

หมายเหตุ
--------

1. ↑  HI-TEN ボンバーマン, *Haiten Bonbāman*
2. ↑  ญี่ปุ่น: 鉄人; โรมาจิ: *Tetsujin*
3. ↑  ญี่ปุ่น: HI-TEN キャラBOM; โรมาจิ: *Haiten Kyarabomu*

อ้างอิง
-------

1. 1 2 3  Yamanaka, Naoki (September 1993). "Basic Magazine News: テレビゲームにもハイビジョンの時代がやってくる!". *Micom BASIC Magazine* (ภาษาญี่ปุ่น). No. 135. The Dempa Shimbunsha Corporation. p. 181.
2. ↑  "The Advent of HD Gaming...in 1993?!". *Hudson Entertainment*. Facebook. 6 สิงหาคม 2010. เก็บจากแหล่งเดิมเมื่อ 3 มกราคม 2014. สืบค้นเมื่อ 15 มิถุนายน 2019.
3. 1 2 3 4 5 6  Szczepaniak, John (4 November 2015). *Hudson Soft Chapter - Takashi TAKEBE*. *The Untold History of Japanese Game Developers*. Vol. 2. S.M.G. Szczepaniak. pp. 71–83. ISBN 978-1518818745.
4. 1 2 3 4 5 6  "Prescreen - Hudson Soft". *Edge*. No. 17. Future plc. February 1995. pp. 46–49.
5. 1 2 3 4 5 6  "Alphas - Hudson Soft". *Next Generation*. No. 3. Imagine Media. March 1995. pp. 78–81.
6. 1 2 3  Wong, Alistair (March 15, 2019). "Long-lost Early HD Game Hi-Ten Bomberman Preserved Thanks To Hudson's Takahashi Meijin". *Siliconera*. Curse LLC. สืบค้นเมื่อ 2019-09-08.
7. 1 2 3  Sheffield, Brandon (October 2, 2008). "The Game Master Speaks: Hudson's 'Takahashi-Meijin' Goes Retro (Page 3)". *Gamasutra*. UBM Technology Group. สืบค้นเมื่อ 2019-06-15.
8. 1 2 3  Hunt, Stuart (August 2009). "The Complete History Of Bomberman". *Retro Gamer*. No. 67. Imagine Publishing. pp. 27–34.
9. ↑  Plunkett, Luke (May 12, 2011). "The HD Console Game From...1993?". *Kotaku*. G/O Media. สืบค้นเมื่อ 2019-09-30.
10. 1 2 3  *ハイテンボンパーマン*. *Bomberman Maniax (ボンバーマンマニアックス)* (ภาษาญี่ปุ่น). Aspect. May 1995. ISBN 4-89366-369-0.
11. 1 2  Meijin, Takahashi (March 12, 2019). "「Hi-Tenボンバーマン」のDisk". *16連射のつぶやき* (ภาษาญี่ปุ่น). Ameba. สืบค้นเมื่อ 2019-03-21.
12. ↑  Meijin, Takahashi (3 พฤศจิกายน 2005). "HiTENキャラボンの思い出". *高橋名人BLOG『16連射のつぶやき』* (ภาษาญี่ปุ่น). Hudson Soft. เก็บจากแหล่งเดิมเมื่อ 26 กุมภาพันธ์ 2006. สืบค้นเมื่อ 15 มิถุนายน 2019.
13. 1 2  Meijin, Takahashi. "HI-TENボンバーマン". *16shot.jp* (ภาษาญี่ปุ่น). Fields Corporation. สืบค้นเมื่อ 15 มิถุนายน 2019.[*ลิงก์เสีย*]
14. ↑  "ハイビジョン用TVゲームを ナムコが開発 9月から各地で一般公開へ". *Game Machine* (ภาษาญี่ปุ่น). No. 342. Amusement Press, Inc. 15 October 1988. p. 5.
15. ↑  "26th Amusement Machine Show - ホームランコンテスト (ナムコ)". *Game Machine* (ภาษาญี่ปุ่น). No. 343. Amusement Press, Inc. 1 November 1988. p. 9.
16. ↑  "Overseas Readers Column - New Videos Unveiled For Overseas Market". *Game Machine* (ภาษาญี่ปุ่น). No. 343. Amusement Press, Inc. 1 November 1988. p. 26.
17. ↑  Prezeau, Olivier (October 1994). "Consoles: Jouer À Dix À Bomberman?". *Joystick* (ภาษาฝรั่งเศส). No. 53. Hachette Digital Presse. p. 134.
18. ↑  "News: This Month on Edge - A gloriously haphazard collection of rumours, short stories and stop-press gameshots". *Edge*. No. 13. Future plc. October 1994. pp. 18–19.

| * ด
* ค
* ก
วิดีโอเกม*บอมเบอร์แมน* |
| --- |
| เกมหลัก | 
* *Bomberman* (ค.ศ. 1983)
* *Bomberman* (ค.ศ. 1990)
* *II*
* *World*
* *'93*
* *ซูเปอร์*
* *ไฮ-เท็น*
* *'94*
* *ซูเปอร์ 2*
* *ซูเปอร์ 3*
* *ซูเปอร์ 4*
* *แซตเทิร์น*
* *ซูเปอร์ 5*
* *Atomic*
* *64* (ค.ศ. 1997)
* *Neo*
* *World*
* *Fight!!*
* *Hero*
* *Party Edition*
* *64: The Second Attack*
* *Online* (ค.ศ. 2001)
* *64* (ค.ศ. 2001)
* *Generation*
* *Jetters*
* *Online* (ค.ศ. 2004)
* *Act Zero*
* *ไลฟ์*
* *ออนไลน์เจแปน*
* *บลาสต์*
* *อัลตรา*
* *ไลฟ์: แบตเทิลเฟสต์*
* *ซูเปอร์อาร์*

 |
| พอร์เทเบิล | 
* *Atomic Punk*
* *GB*
* *Pocket*
* *Max*
* *Max 2*
* *Bomberman* (ค.ศ. 2005)
* *Bomberman* (ค.ศ. 2006)
* *Touch*
* *2*
* *Blitz*

 |
| ซีรีส์อื่น | 

|  |  |
| --- | --- |
| แอ็กชัน-ผจญภัย และอาร์พีจี | 
* *Quest*
* *Wars*
* *Tournament*
* *Story DS*

 |
| *แลนด์* | 
* *Land* (ค.ศ. 2000)
* *2*
* *3*
* *Touch!*
* *Touch! 2*
* *Land* (วี)
* *Land* (พีเอสพี)

 |

 |
| รวบรวม | 
* *List of compilations featuring Bomberman titles*

 |
| ภาคแยก | 
* *RoboWarrior*
* *Blaster Master Jr.*
* *Wario Blast*
* *Panic Bomber*
* *Hardball*
* *Fantasy Race*
* *Kart*
* *Bombergirl*

 |
| อะนิเมะ/มังงะ | 
* *B บีดาแมน บาคุไกเด็น*
* *B บีดาแมน บาคุไกเด็น V*
* *Jetters*

 |